Foto: brisbanetimes.com.au 18 yoshli avstraliyalik bir motorli samolyotda dunyo bo‘ylab yolg‘iz sayohat qilgan eng yosh kishi bo‘ldi. Bu haqida Brisbane Times ma’lum qildi. Leklen Smart 54 kunlik sayohati davomida dunyoning 24 nuqtasida va 15 mamlakatida qo‘nishni amalga oshirdi. Smartning so‘zlariga ko‘ra, asosiy qiyinchiliklar ob-havo sharoitlari, xorijlik aviadispetcherlar bilan muloqot qilish (turli tillarda so‘zlashilgani bois) va boshqalar tomonidan qo‘llab-quvvatlash yo‘qligi natijasida yuzaga keldi. Avstraliyalik yigit avvalgi rekordchi - amerikalik Mett Gutmillerdan bir yosh kichik. Foto: brisbanetimes.com.au Smart shanba kuni ertalab Avstraliyaning shimoli-sharqida joylashgan Kvinslend shtatidagi aeroportlardan birida yerga qo‘ndi.